El Casal Jove acull este divendres l'exhibició final del Morvedre Rap
07 de març 2018

![Imagen 1](/media/c2ylxx3o/86-ganador-morvedre-rap-c.jpg)![Imagen 2](/media/actualidad/PublishingImages/1 Políticos/Guillermo Sampedro - c.JPG)

Divendres que ve, 9 de març, torna el rap al Casal Jove del Port de Sagunt. De la mà de la regidoria de Joventut, en col·laboració amb l'associació Viure Dignament i el col·lectiu Dragones del Freestyle, tindrà lloc l'exhibició final del Morvedre Rap, juntament amb l'última fase del Morvedre Rap Battles.

Els concerts i la competició es desenvoluparan des de les 17 h fins a les 23 h i l'esdeveniment albergarà l'actuació del guanyador del Morvedre Rap, el raper local T-Dom, juntament amb els també locals Zodiaco Enfants i l'artista valencià Hoke. T-Dom va ser el vencedor de la final del Morvedre Rap, que va tenir lloc divendres passat en el Green Espai, i es va imposar als altres quatre participants.

  

![](/media/c2ylxx3o/86-ganador-morvedre-rap-c.jpg)  
  

Com a caps de cartell per a esta exhibició final, destaca el gadità Dheformer Galinier, un dels millors compositors de rimes del panorama espanyol, que presenta nou treball amb ‘Ciclo’ i que compartirà escenari amb els rapers valencians Franco Carter i Erick Hervé. 

Juntament amb els concerts del Morvedre Rap, la regidoria de Joventut ha previst una nova edició del Morvedre Rap Battles, en la qual col·labora el col·lectiu Dragones del Freestyle. En esta nova batalla de galls participaran setze rapers, dos d'ells locals, i competiran entre ells per veure qui té major capacitat per improvisar les seues rimes en un combat verbal un contra un entre dos rapers/es. El guanyador/a se portarà un premi de 300 euros. El mestre de cerimònies d'esta vesprada de rap és Migue, que realitzarà les tasques d’_speaker_. 

L'entrada és gratuïta, limitada a l'aforament de la sala. Per assegurar l'entrada, és necessari telefonar al 693 86 59 69.

  

![](/media/rk4hvvq2/86-cartel-morvedre-rap-c.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-acull-este-divendres-l-exhibicio-final-del-morvedre-rap/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-acull-este-divendres-l-exhibicio-final-del-morvedre-rap/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-acull-este-divendres-l-exhibicio-final-del-morvedre-rap/ "Linked In")
*   [](mailto:?body=https://aytosagunto.es/va/actualitat/el-casal-jove-acull-este-divendres-l-exhibicio-final-del-morvedre-rap/)